|  |
| --- |
|  |
| **Република Србија** |
| **МИНИСТАРСТВО ГРАЂЕВИНАРСТВА,** |
| **САОБРАЋАЈА И ИНФРАСТРУКТУРЕ** |
| Број: 404-02-73/11/2020-02 |
| Датум: 12.10.2020. године |
| Немањина 22-26, Београд |

**ПРЕДМЕТ: Појашњење конкурсне документације за ЈН 27/2020 -** услуга стручног надзора над извођењем радова на изградњи саобраћајнице Рума-Шабац-Лозница

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговоре на питања:

**ПИТАЊЕ 1**

Конкурсном документацијом у делу *Упутство како се доказује испуњеност услова* (стр.70) предвиђено је у погледу начина доказиавња за Додатни услов из чл. 76. ст. 2. Закона – *4) потребни технички капацитети* следеће:

„Уколико учесник у понуди/заједничкој понуди поседује своју лабораторију, важећи Сертификат о акредитацији и обим акредитације морају бити издати понуђачу/члану заједничке групе понуђача, међутим уколико  понуђач, односно члан групе понуђача не поседује акредитовану лабораторију, он испуњеност услова техничког капацитета може доказати уговором о ангажовању акредититоване лабораторије са подизвођачем уз који ће доставити и вежећи Сертификат о акредитацији и обим акредитације за ту лабораторију.“

Уколико понуду подноси група понуђача, сваки понуђач из групе понуђача, мора да испуни обавезне услове из члана 75. став 1. тач. 1) до 4) Закона, као и додатни услов из тачке 1.2 подтачка 3) овог Поглавља да над њим није покренут поступак стечаја или ликвидације, односно претходни стечајни поступак који је предвиђен одредбама чл. 76 ст. 3 Закона, односно да овај додатни услов испуњава сваки понуђач из групе понуђача.

Уколико понуђач подноси понуду са подизвођачем, у складу са чланом 80. Закона, подизвођач мора да испуњава обавезне услове из члана 75. став 1. тач. 1) до 4).

Подизвођачи не могу допуњавати за понуђача потребне доказе о испуњавању додатних услова из члана 76. Закона, осим услова који се тичу техничког капацитета, односно где могу преко подизвођача доказати услов за поседовање акредитоване лабораторије.“

Полазећи од наведеног, молимо за појашњење, да ли у овом случају када испуњеност додатног услова бр. *4) потребни технички капацитети* понуђач доказује уговором о ангажовању акредититоване лабораторије са подизвођачем уз који ће доставити и важећи Сертификат о акредитацији и обим акредитације за ту лабораторију, а да при том није члан групе Понуђача, да ли ће се сматрати прихватљивим и довољним достављање само Уговора о ангажовању акредититоване лабораторије. Имајући у виду да је прописано да уколико понуђач подноси понуду са подизвођачем, у складу са чланом 80. Закона, подизвођач мора да испуњава обавезне услове из члана 75. став 1. тач. 1) до 4). да ли је неопходно да то лице /лабараторија испуњава и све услове прописане предметном КД за подизвођаче и достави доказе о испуњености истих.

**ОДГОВОР**

Подизвођач у складу са Законом мора испуњавати обавезне услове, док додатне услове испуњавају чланови групе понуђача заједно, осим услова који се односи на технички капацитет, лабораторију, где је Наручилац, конкурсном документацијом оставио могућност да се тај услов може доказати и преко подизвођача.

**ПИТАЊЕ 2**

После извршеног прегледа документације која чини полазну основу за израду Комерцијалног уговора, и његов саставни део, дана 09.10.2020. године, у просторијама Министарства за грађевинарство, саобраћај и инфраструктуру, подносилац Захтева је утврдио да документација за све три деонице саобраћајнице Рума-Шабац-Лозница не садржи ни пројектни задатак ни потребну техничку спецификацију са техничким условима за пројектовање и извођење радова на основу којих би били одређени врста и обим акредитованих лабораторијских испитивања из КД. Такође, ти услови нису садржани ни у самој Конкурсној документацији.

Из наведеног произилази да су врста и обим лабораторијских испитивања тражени произвољно, на основу претпоставке о могућем садржају техничке спецификације у складу са актима уобичајено коришћеним у Србији, како је то Наручилац навео у Одговору на Захтев за појашњењем бр. 5, будући да ће технички услови, односно елементи на основу којих се могу утврдити врста и обим потребних лабораторијских испитивања, бити дефинисани тек од стране Пројектанта приликом израде пројектнотехничке документације којаје предмет Комерцијалног уговора.

Поступајући на наведени начин, Наручилац је одредио обим обавезе Стручног надзора а да претходно није одредио сам предмет тог надзора, односно обавезе Пројектанта и Извођача. Инсистирајући на максималистичким захтевима према Стручном надзору, и веома релативизујући обавезе Пројектанта и Извођача у погледу пројектовања односно извођења радова, и, с тим у вези, вршења текућих лабораторијских испитивања, која у крајњем исходу могу бити незнатног обима, што често и јесу, Наручилац је одредио додатне услове супротно одредбама члана 61. став 1. ЗЈН (Наручилац је дужан да припреми конкурсну документацију тако да понуђачи на основу ње могу да припреме прихватљиву понуду) и одредбама члана 76. став 6 (Наручилац одређује услове за учешће у поступку тако да ти услови не дискриминишу понуђаче и да су у логичкој вези са предметом јавне набавке).

Такође, поново указујемо Наручиоцу да се оваквим неоправданим, претераним и необрзложеним инсистирањем на траженом обиму акредитованих лабораториских испитивања, повређују основна начела ЗЈН: Начело обазбеђивања конкуренције (члан 10. ЗЈН), Начело једнакости понуђача (члан 12.) и Начело ефикасности и економичности поступка јавних набавки (члан 9.).

На основу свега изнетог, а у циљу унапређења конкурсне документације и успешног окончања поступка јавне набавке, подносилац Захтева даје следећи

ПРЕДЛОГ:

Да Наручилац измени КД у делу који се односи на испуњеност услова у погледа доказивања техничког капацитета понуђача на страни 66, 67, 68 и 69, уношењем следећег текста:

4) да располаже потребним техничким капацитетом (члан 76. ст. 2. Закона)

Пружалац услуга мора да поседује Лабораторију за испитивањ која поседује важећи Сертификат о акредитацији за скраћени обим акредитације издат од стране Акредитационог тела Србије којим се потврђује акредитација према стандарду СРПС ИСО/ИЕЦ17025:2017 за:

* Физича и механичка испитивања грађевинских материјала (геомеханика)
* Физича и механичка испитивања грађевинских материјала: камени агрегат, асфалт, битумен, бетон, цемент
* Физича и механичка испитивања металних материјала – арматуре
* Узорковање

Сматраће се да је Пружалац услуге акредитован у складу са важећим прописима и ако поседује акредитацију прихватљиву за Акредитационо тело Србије према споразумима са Европском организацијом за акредитацију, Међународном организацијом за акредитацију лабораторије, Међународним форумом за акредитацију, као и билатералним споразумима које је закључило Акредитационо тело Србије. Такође се захтева да је компетентан за обављање послова испитивања у наведеном обиму.

Изабрани понуђач је дужан да у складу са израђеном пројектно-техничком документацијом изврши сва потребна контролна лабораторијска испитивања.

Ову обавезу стручног надзора потребно је предвидети и у Моделу уговора.

**ОДГОВОР**

Накнадним увидом у захтевана испитивања је закључено да се могу изоставити следећа испитивања:

23) Стабилност лагеровања модификованог битумена, СРПС ЕН 13399,

24) Кинематичка вискозност на 135°С према СРПС ЕН 12595,

52) Агрегат загађен органским материјама према СРПС Б.Б8.040,

55) Коефицијент полираности камена (PSV — Polishing Stone Value), СРПС ЕН 1097-8,

65) Продирање воде под притиском, СРПС У.М1.015,

Сва остала испитивању су у потпуности неопходна како би се испитао квалитет изведених радова.

У претходним одговорима на постављена питања на предметну тему, образложили смо неспорне стручне разлоге у вези захтеваног обима контролних испитивања у Конкурсној документацији за предметну Јавну набавку и тиме потврдили да је он као такав неопходан за извршење одговарајуће контроле квалитета изведених радова.

Минимални обим испитивања контролне акредитоване лабораторије који је дефинисан у Конкурсној Документацији није могуће променити и дефинисати га преко скраћеног обима акредитације *(према областима испитивања)* **јер то није у складу са захтевима важећих референтних докумената којим се дефинишу Правила и Поступак Акредитације од стране Акредитационог Тела Србије**, а у свему према следећем:

* **према важeћим *Прaвилимa aкрeдитaциjе*, АТС-ПА 01, 12. Издaњe, Jул 2019., издaтoг oд стрaнe Aкрeдитaциoнoг Teлa Србиje**, Oбим Aкрeдитaциje испитних лaбoрaтoриja се зaснивa нa aкрeдитoвaним испитним мeтoдaмa (прeмa рeфeрeнтним дoкумeнтимa – стaндaрдимa), a нe нa aкрeдитoвaним oблaстимa испитивaњa. Oблaсти испитивaњa служe искључивo зa крaтaк oписни прикaз aкрeдитaциje кojи сe нaвoди у Скрaћeнoм oбиму aкрeдитaциje, дoк сe у Дeтaљнoм oбиму aкрeдитaциje oбaвeзнo нaвoди нa кojу кoнкрeтнo испитну мeтoду (стaндaрд) сe сaмa aкрeдитaциja тaчнo oднoси.
* **према вaжeћим *Смерницaмa за исказивање обима акредитације лабораторија за испитивање*, ATС УП-03, Издање 3, Датум: 07.09.2017. издaтим oд стрaнe Aкрeдитaциoнoг Teлa Србиje**, прoписуje се слeдeћe:
  + *″3. ИСКАЗИВАЊЕ ОБИМА АКРЕДИТАЦИЈЕ,*

*3.1 Садржај обима акредитације за испитивање:*

*Обим акредитације је саставни део Сертификата о акредитацији, а састоји се од скраћеног обима акредитације и детаљног обима акредитације.*

*Скраћени обим акредитације се исказује описно навођењем области испитивања у односу на предмет/предмете испитивања (нпр. хемијска испитивања производа за људску употребу, дуванских производа и папира и амбалаже).*

*Детаљан обим акредитације се исказује табеларно, за сваку појединачну област испитивања у односу на предмет/предмете испитивања у посебној табели/делу табеле, уз навођење да ли се испитивања обављају у лабораторији или на терену и дефинисан је елементима обима на начин како је приказано у табели 1........ (и oбaвeзнo сe у тaбeли нaвoди) Референтни документ; Наводе се референце за: стандардне методе (СРПС или EН... стaндaрди)″.*

Веома је важно је да напоменемо да у случajу да сe зaхтeвa aкрeдитaциja само зa oдрeђeнe oблaсти испитивaњa, односно само за области испитивања према скраћеном обиму акредитације, дошло би се у ситуацију да је зa **Лaбoрaтoриjу кoja ћe испунити зaхтeвe такве кoнкурснe дoкумeнтaциje дoвoљнo дa пoсeдуje сaмo пo jeдну aкрeдитoвaну испитну мeтoду (према једном стандарду) из сваке зaхтeвaнe oблaсти испитивaњa**, и сaмим тим ћe зaдoвoљити свe услoвe кoнкурснe дoкумeнтaциje. **Знaчи, дa би Лaбoрaтoриja кoja пoсeдуje у свом обиму акредитације, у oвoм случajу, oкo дeсeтaк испитних мeтoдa *(зa пo jeдну физичку и пo jeдну мeхaничку кaрaктeристику из свaкe oблaсти испитивaњa)* зaдoвoљaвaла свe услoвe кojи су зaхтeвaни таквом кoнкурснoм дoкумeнтaциjoм.**

Са друге стране, у прилог претходно наведеном, уколико би се извршиле измене конкурсне документације, зaхтeви у вeзи сa Aкрeдитaциjoм Лaбoрaтoриje осим што не би били исправни *(у супротности са захтевима важећих референтних документата Акредитационог Тела Србије)* они не би били ни довољно jaсни за потенцијалне пoнуђaче који треба дa jeднoзнaчнo прeпoзнajу зaхтeвe кoнкурснe дoкумeнтaциje, кaкo би били у мoгућнoсти дa нa oдгoвaрajући нaчин припрeмe свojу Пoнуду, дa зaдoвoљe прoписaнe услoвe и зaхтeвe из КД-а и дa прoцeнe свoje реалне трoшкoвe кojи ћe нaстaти извршeњeм услуга.

Сигурно је да би се оваквим изменама конкурсне одкументације ускрaтило прaвo Нaручиoцa дa aнгaжуje кoмпeтeнтну Кoнтрoлну Aкрeдитoвaну Лaбoрaтoриjу зa реално oчeкивaни oбим контролних испитивaњa током реализације предметног Пројекта, чимe сe у сваком случају дoвoди у питaњe спрoвoђeња одговарајуће кoнтрoлe квaлитeтa извeдeних рaдoвa тoкoм изгрaдњe прeдмeтнe дeoницe aутoпутa.

Поново напомињемо да је условима конкурсне документације омогућено удруживање  
и/или ангажовање подизвођача ради достизања захтеваног нивоа квалитета понуде чиме се остварује начело конкуренције.

Без захтеваног минималног обима контролних испитивања није могуће извршити адекватну контролу квалитета изведених радова јер се ради о основним и уобичајеним испитивањима која су присутна и налазе се у редовној и свакодневној употреби на домаћем тржишту већ дужи низ година.